เรื่องร้องเรียน: ต้องการให้ช่วยแก้ปัญหา การจอดรถมอเตอร์ไซด์ภายในซอย ดังนี้ 1. ตั้งแต่ปากซอยรามคำแหง 53 ทั้งเส้น 2.การจอดรถมอเตอร์ไซด์ภายในชุมชนรามคำแหง 53 ซอย 3 (ทั้งซอย) และ ซอย 4 (ทั้งซอย) เนื่องจากปัญหาที่ประชาชนประสบอยู่ ณ ตอนนี้ และในอดีต ซึ่งไม่สามารถแก้ปัญหาได้เลย คือ มอเตอร์ไซด์จอดทั้งสองฝั่งอย่างหนาแน่น ทำให้รถใหญ่ไม่สามารถวิ่งได้เลย จอดบนถนนรถวิ่ง และปัจจุบันมีคนย้ายเข้ามาอาศัยอยู่ในซอยหนาแน่นทำให้ปริมาณมอเตอร์ไซด์ยิ่งทวีเยอะขึ้น ไม่มีการบริหารจัดการที่จริงจัง อยากให้ผู้ที่รับผิดชอบทุกภาคส่วนเข้ามาจัดการอย่างจริงจัง ทั้งนี้ เราชาวบ้านหวังเป็นอย่างยิ่งว่าจะได้รับการแก้ไข ขอบคุณค่ะ
การดำเนินการของเจ้าหน้าที่: 🔹วังทอง 6 พร้อมกำลังรวม 11 นาย   🔹 เจ้าหน้าที่เทศกิจ สำนักงานเขตวังทองหลาง รวมกำลัง 5 นาย         ว.4 ร่วมกันจัดระเบียบการจราจรซอยรามคำแหง 53 กรณีจอดรถริมฟุตบาทภายในซอยรามคำแหง 53 กีดขวางการจราจร ทำให้การจราจรติดขัดเป็นประจำ        โดยได้ทำการประชาสัมพันธ์ด้วยการใช้เครื่องขยายเสียงลำโพงจากรถยนต์ให้ผู้ขับขี่หรือเจ้าของรถเคลื่อนย้าย ใช้เสียงแตร เปิดสัญญาณไฟวับวาบ พร้อมบังคับใช้กฎหมาย บังคับล้อรถจักรยานยนต์ที่จอดกีดขวาง รวมจำนวน 15 คัน
ความเห็นของผู้แจ้ง: ขอบคุณค่ะ แต่ก็เป็นการแก้ไขปัญหาที่ไม่ยั่งยืน พอเจ้าหน้าที่กลับไปการจราจรก็เหมือนเดิม ปกติการจอดรถ/การขับขี่รถมอเตอไซด์ก็แย่อยู่แล้ว พอมีการสร้างฟุตบาททางเดินขึ้นมาการจราจรหนักกว่าเดิม ถนนแคบมากกว่าเดิม รถยนต์สวนกันแทบไม่ได้ นี่ยังไม่รวมรถที่จอดส่งของ ส่งผลให้เกิดอุบัติเหตุเฉี่ยวชนมาก
พื้นที่: แขวงพลับพลา เขตวังทองหลาง กรุงเทพมหานคร